Rosa Mayreder

**Rosa Mayreder** (jaiotzez **Obermeyer**; Viena, 1858ko azaroaren 30a - Idem, 1938ko urtarrilaren 19a) librepentsalari, idazle, margolari, musikari eta feminista austriarra izan zen. Marie eta Franz Arnold Obermayer-en alaba zen, jatetxeko operadore eta tabernari aberatsa zena.

Rosak hamabi anai-arreba zituen, eta bere aita kontserbadoreak nesken hezkuntza formalean sinesten ez bazuen ere, bere anaietako batekin batera greziera eta latina ikasgaietan parte hartzen utzi zion. Irakaskuntza pribatua ere jaso zuen, frantses, pintura eta pianoa.

## Bizitza eta ezkontza 
**Rosa Obermeyer** 1858ko azaroaren 30ean jaio zen. Bere aita Franz Arnold Obermayer zen, taberna oparo baten jabea zen. Mayreder-en familiaren, gizarte-giroaren eta bere nortasunari buruzko xehetasunak eguneroko sarrera batzuetan erregistratzen dira, lehena 1873ko apirilaren 28koa dena; hamalau urte zituen garai hartan. Bere eguneroko sarrera autobiografikoek hainbat gai jorratu zituzten, bere eguneroko bizitzatik hasi eta gerrari buruzko sentimenduetaraino. Matxinada kasu horietako bat izan zen bere erabakia, hemezortzi urte bete zituenean kortse bat inoiz ez janztea. Desafio hau ez zen bakarrik adierazpen sozial bat, baizik eta bere amaren aurkako burrukaldi pertsonal bat, uste baitzuen emakumearen betebeharra zela bere senarrarengandik eta semeengandik bere buruaren zentzua eratortzea.

1881ean, Rosa, Karl Mayreder arkitektoarekin ezkondu zen, eta, ondoren, Vienako unibertsitate teknikoko errektore bihurtu zen. Ezkontza harmoniatsua izan zen, baina seme-alabarik gabe geratu zen. 1883an, Rosak abortua izan zuen, eta bi kontu ere izan zituen, bere egunerokoetan zehatz-mehatz deskribatzen dituenak. Karl-ek depresio errepikatuak izan zituen 1912tik 1935ean hil zen arte.

## Feminismoa, idazketa eta artea 
[thumb|300x300px|*Paisaia*, [1896, Dorotheum, Austria]]
[alt=|thumb|375x375px|*Gartenstilllben mit Kätzchen* (Katakumekin lorezaintza), [1891, Dorotheum, Austria]]
Rosa Mayreder gizarteko egitura patriarkalen kritikari erradikala izan zen baita feminismoaren kritikaria ere. Bere helduaroan zehar, Rosa Mayreder-ek bere frustrazioa adierazi zuen emakumeek historian zehar izan duten benetako adierazpen faltagatik. Gizarteari egin zizkion kritika ugarik helburu zuten gizonen eta emakumeen arteko desoreka eraberritzea eta emakumeek beren gain har zitzaketen eta modu orokorragoan har zitzaketen rolak zabaltzea. Mayreder-en ustez, emakumeen eskubideen alde borrokatzea zen haren bokazioa bizitzan, eta jakitun zen statu quo-ari aurre egiteko egin zituen saiakerak apurtzaileak izan zirela bere garairako.

Idazteaz gain, Mayreder-ek margolaritzaren gustukoa hartu zuen eta Aquarellist klubean [Akuarelagileen elkartea] onartutako lehen emakumea bihurtu zen. 1981ean, bere akuareletako bat Vienako Kunstlerhaus-en (Artisten Etxea) erakusketa baterako onartu zen. Gainera, Mayreder-ek Kunstchule for Frauen und Madchen (Neska eta Emakumeentzako Arte Eskola) sortu zuen Olga Prager, Marriane Hainisch eta Karl Federnekin batera.

Rosa Mayreder Austriako Emakumeen Elkarte Orokorraren sortzaileetako bat izan zen. Rudolf Steiner ezagutu zuen (harekin korrespondentzia luze eta zabal batean sartu zen), Marie Lang emakumeen eskubideen aldeko ekintzailearen bidez. Hugo Wolf eta Friedrich Eckstein ere ezagutu zituen. Rosak Wolf-ekin adiskidetasun goxoa eratu zuen eta bere istorioetako bat garatu zuen *Der Corregidor* operarako libreto gisa, 1896an Mannheim-en lehen aldiz antzeztu zena. Urte horietan argitaratu zuen *Aus meiner Jugend* (*Nire* gaztarotik) lehen eleberria. Langen zirkuluan ere ezagutu zuen Rosak Marianne Hainisch, eta harekin lan egin zuen 1902an eratu zen "Allgemeiner Österreichischer Frauenverein" emakume-elkarte austriarrean.

Rosa-ren  leloa hauxe zen:«Ezagutzaren bitartez askatasun eta zorionerantz».Lehen Mundu Gerran, bakearen aldeko mugimendu feministarekin konprometitu zen filosofoa. Rosa Mayreder bere garaiko medikuntzaren azken ezagutzen berri zuen eta kontuan hartzen zituen: «Luzaroan, burmuinean bilatu da sexuen arteko desberdintasunerako faktore erabakigarria, eta horren zantzu ezberdinak aurkitu direla uste izan da. Baina, gaur egun, ezin da zalantzan jarri giza garunek desberdintasun indibidualak soilik adierazten dituztela, eta ez sexualak».

Rosa Mayreder Vienako Elkarte Soziologikoaren kide sortzaile emakume bakarra izan zen, 1907an hasi zena. Lehen Mundu Gerran Mayreder bake mugimenduan konprometitu zen eta 1919an *"Internationale Frauenliga für Frieden und Freiheit"* (Bakearen eta Askatasunaren aldeko Emakumeen Nazioarteko Liga, IFFF) elkarteko presidente bihurtu zen.

Mayreder eragin handia izan zuen Klara Johanson suediar literatur kritikariarengan.

Pertsona aparta, benetakoa, ideien etengabeko materializatzailea eta aukeren etengabeko sortzailea izan zen, bere aberriak Austriako 500 txelineko billeteetan ohoratu eta betikotzen jakin zuena.
erdian|thumb|375x375px|Bere Viena-ko etxea **Schönburgstraße015 (Schönburg kalea 015)  "Etxe honetan bizi eta hil egin zen Rosa Mayreder, Emakumeen mugimenduko pertsonaia nagusia, Gizarte filosofoa eta idazlea (1858 - 1938) Kultur elkartea"**

## Rosa Mayreder eta Nietzsche-ren filosofia 
thumb|300x300px|Rosa-Mayreder-Park en Wien 4, Peter Gugerell, 2017 , Rosa-Mayreder-en parkeaFeminismoa eta osasun publikoa bezalako hainbat gai sozialen inguruko lehen argitalpenetan, Mayrederrek gogoz eskertu zuen Nietzsche-ren lana. 1920ko hamarkadaren amaieran idatzi zituen azken lanetan, Mayreder kritikoagoa bihurtu zen Nietzsche-ren idatziekin, baita Nietzsche-ren filosofiaren inguruan sortzen ari zen kultuaren gehiegikeriekin ere; hala ere, ez zuen alde batera utzi Nietzscheri buruz zuen estimu orokorra.
## Liburuak (besteak beste) 
Iturria:

* *A Survey of the Woman Problem.*  [Emakumearen arazoari buruzko inkesta.] New York, George H. Doran Compagny (1913). Z*ur Kritik der* Weiblichkeit-eren itzulpena (1905)
* *Askese Und Erotik* [Aszetismoa eta erotismoa] (entsegua) Diederichs Verlag, Jena 1926 (alemanez) (wurde ins italienische übersetzt,(itzulpena italieraz) Verlag Gilardi + Vela, Mailand)
* *Idole* - Geschichte einer Liebe, Roman, S. Fischer, Berlin 1899[Idoloa- Maitasun baten historioa ] (alemanez)
* *Aus meiner Jugend (3 Novellen)* [Nire gaztearotik] (hiru eleberri) (alemanez) Pierson, Dresden 1896 - 2. Auflage [2, edizioa] Hugo Heller, Wien, 1908
* Übergänge (Novellen), Pierson, Dresden, 1897 - 2. Auflage [2, edizioa]  Heller, 1908

## Erreferentziak 
## Ikus, gainera 
* Austriako idazleen zerrenda

## Kanpo estekak 
* Rosa Mayreder (alemanez)
* Rosa Mayreder gizon baten aurka xakera jolasten(argazkia eta testua gaztelaniaz)
* Rosa Mayreder-en biografia (alemanez)
* Gender and Culture [Generoa eta kultura] Bere lanen bilduma